ศรีริต้า เจนเซ่น ณรงค์เดช

ศรีริต้า เจนเซ่น ณรงค์เดช (เกิด 27 ตุลาคม พ.ศ. 2524) ชื่อเล่น ริต้า เป็นนักแสดงและนางแบบลูกครึ่งไทย-เดนมาร์ก สังกัดสถานีวิทยุโทรทัศน์ไทยทีวีสีช่อง 3

ประวัติ 
ศรีริต้า เจนเซ่นเกิดเมื่อวันที่ 27 ตุลาคม พ.ศ. 2524 ที่ประเทศอินโดนีเซีย เป็นลูกครึ่งไทย-เดนมาร์ก บิดาเป็นชาวเดนมาร์กชื่อไอวิน เจนเซ่น () กับศรีรัช ศิริบรรจง มารดาชาวไทยเชื้อสายจีน เธอมีพี่ชายร่วมบิดามารดาชื่อ เสกสรร เจนเซ่น ภายหลังมารดาและบิดาของเธอได้เลิกรากัน บิดากลับไปพำนักอยู่ในประเทศเดนมาร์ก ส่วนมารดาได้สมรสใหม่และอาศัยกับสามีคนปัจจุบันที่ย่านหนองแขม มีน้องสาวต่างบิดาคนหนึ่งชื่อ พิมลพรรณ ศิริบรรจง 

ศรีริต้าจบการศึกษาระดับมัธยมศึกษาตอนต้นจากโรงเรียนลาซาล ระดับมัธยมศึกษาตอนปลายจากโรงเรียนบางกะปิ และระดับอุดมศึกษาปริญญาตรี วิชาเอกประชาสัมพันธ์ โทโฆษณา คณะนิเทศศาสตร์ มหาวิทยาลัยกรุงเทพ

ชีวิตส่วนตัว 
ศรีริต้าจดทะเบียนสมรสกับกรณ์ ณรงค์เดช นักธุรกิจ บุตรชายของเกษม กับคุณหญิงพรทิพย์ ณรงค์เดช เมื่อวันที่  4 มกราคม พ.ศ. 2563 และจัดพิธีมงคลสมรสในวันที่ 29 กุมภาพันธ์ปีเดียวกัน 

ปัจจุบันศรีริต้าและกรณ์มีบุตรชายด้วยกันหนึ่งคนชื่อ อัศวิน เจนเซ่น ณรงค์เดช (ชื่อเล่น กวินท์) เกิดเมื่อวันที่ 21 มีนาคม พ.ศ. 2564

วงการบันเทิง 
ด้วยความเป็นสาวลูกครึ่งหน้าตาสะสวย และมีความสูง 173 เซนติเมตร ริต้าเข้าวงการตั้งแต่อายุ 13 ปี โดยระหว่างไปเล่นไอซ์สเกตที่เวิลด์เทรด มีโมเดลลิ่งมาขอถ่ายและให้ไปแคสติ้งงานโฆษณา ได้ถ่ายโฆษณายาทำความสะอาดหน้าซีบรีซ ชุดสนธยาไปไหน ค่าตัวเป็นหลักแสน และเริ่มเล่นละครกันตนาเรื่องแรก "สะพานดาว" คู่กับ ศุภวัฒน์ อ่ำประสิทธิ์ ทางช่อง 7 มีฐาปกรณ์ ดิษยนันทน์ เป็นผู้กำกับฯ จากนั้นเล่นละครกับบรอดคาซท์ เรื่อง "น้ำใสใจจริง" ทางช่อง 3 และเซ็นสัญญาเป็นนักแสดงในสังกัดบรอดคาซท์ ผลงานที่ผ่านมาได้แก่ จันทร์เอ๋ยจันทร์เจ้า ข้ามฟ้าเฉือนคม (ผลงานร่วมระหว่างช่อง 3 กับทีวีบี เรื่องนี้มีชื่อเสียงในฮ่องกงด้วย)

ริต้ามีผลงานละครโทรทัศน์ในฮ่องกงเรื่อง ข้ามฟ้าเฉือนคม หรือ Split Second และมีผลงานภาพยนตร์อย่าง  999-9999 ต่อ-ติด-ตาย, คนพันธุ์เอ็กซ์ ส่วนละครมี พี่เลี้ยงกึ่งสำเร็จรูป, ละครเฉลิมพระเกียรติเรื่อง-แผ่นดินนี้ยังรื่นรมย์, ทีเด็ดครูพันธุ์ใหม่ จิตพิสัยเดือด, ก็ว่าจะไม่รัก, จันทร์เอ๋ย จันทร์เจ้า, กลิ่นแก้ว กลางใจ, สร้อยแสงจันทร์, ยุทธการหักคานทอง, แกะรอยรัก ยังมีโฆษณาและถ่ายแบบ-เดินแบบสม่ำเสมอ

ผลงาน

ละครโทรทัศน์

ภาพยนตร์ 
 999-9999 ต่อติดตาย (พ.ศ. 2545) รับบท เรนโบว์
 พันธุ์ X เด็กสุดขั้ว (พ.ศ. 2547) รับบท ซันนี่

รายการโทรทัศน์
เดอะเฟซไทยแลนด์ ซีซัน 4 หรือ เดอะเฟซออลสตาร์ โดยเป็นเมนเทอร์คู่กับ น้ำทิพย์ จงรัชตวิบูลย์ ซึ่งมี เมทินี กิ่งโพยม, คริส หอวัง, เฌอมาลย์ บุญยศักดิ์ และ ซอนย่า คูลลิ่ง มาร่วมเป็นเมนเทอร์ด้วย

มิวสิกวิดีโอ 
 คงไม่ว่า (BoyScout) (2538)
 ตะโกนบอกฟ้า (เจสัน ยัง) (2539) 
 โตไม่ทัน (เจอาร์-วอย) (2539)
 เธอใช่ไหม (เจย์-ซี) (2539)
 ตามใจ (โบ สุนิตา) (2541)
 อยากรู้จักจัง (ไจแอนท์) (2541)
 จุ๊บ (ศรราม เทพพิทักษ์) (2541)
 เพิ่งเข้าใจ (นาวิน ต้าร์) (2542)
 เธอมากับฝน (เอ็กซ์ ฐิติ) (2543)
 รักเข้าไป (ดัง พันกร) (2543)
 ไม่เป็นไร (วงแบล็คเฮด) (2546)
 ของตาย (วงเดอะแมส) (2547)
 เพลงผีเสื้อ (วงแคลช) (2548)
 น้านา (ธงไชย แมคอินไตย์) (2549)
 Oh my boy!!! (ตอง ภัครมัย) (2550)
 ฉันทนาที่รัก (เบิร์ดเปิดฟลอร์) (2550)
 นางฟ้า (ดิว The Star 5) (2553)
 เบื่อคำขอโทษ (จอร์ช เบญจ) (2555)

คอนเสิร์ต
 LOVE IS IN THE AIR : CHANNEL3 CHARITY CONCERT (พ.ศ. 2560)

พิธีกร
 พ.ศ. 2564 ทางช่อง YouTube:RITAKORN

รางวัลที่ได้รับ
 หนุ่มสาวช่างฝันปี 1995 ของนิตยสารเธอกับฉัน
 มิสแฟชั่นรีวิว ปี 1997
 รางวัล COOL Ambassador ปี 2008 ทูตโครงการปฏิบัติการพิชิตโลกร้อน
 ทีวีพูลสตาร์ปาร์ตี้อวอร์ดส์ 2012 สาขา รางวัลสาวรูปร่างดี
 สาวพราวเสน่ห์แห่งปี รางวัล"ดาวเมขลา" ปี2016

อ้างอิง

แหล่งข้อมูลอื่น

 
 แฟนไซต์ทางการ
 sririta-jensen.com 
 ศรีริต้า เจนเซ่น ในเฟซบุ๊ก
 ชีวประวัติ
 เฟซบุ๊กทางการ

นักแสดงสังกัดช่อง 3
นักแสดงหญิงจากกรุงเทพมหานคร
นักแสดงละครโทรทัศน์หญิงชาวไทย
ชาวไทยเชื้อสายจีน
ชาวไทยเชื้อสายเดนมาร์ก
บุคคลจากโรงเรียนลาซาล
บุคคลจากโรงเรียนบางกะปิ
บุคคลจากคณะนิเทศศาสตร์ มหาวิทยาลัยกรุงเทพ
นักแสดงหญิงชาวไทยในศตวรรษที่ 21
นักแสดงหญิงชาวไทยในศตวรรษที่ 21
นางแบบเด็กชาวไทย
นางแบบไทย
ยูทูบเบอร์ชาวไทย
เมนเทอร์เดอะเฟซไทยแลนด์
ศิลปินที่เป็นแนวร่วมกปปส.
บุคคลจากจาการ์ตา
พุทธศาสนิกชนชาวไทย